106. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Δ.33651/4473 της 9/15 Νοεμ. 1974  (ΦΕΚ Β΄1158) Περί αναστολής των υπ’ αριθ. Δ-19333/2562/74 και Δ-28618/3704/74 αποφάσεων του Υπουργού Μεταφορών και Επικοινωνιών.  Έχοντες υπόψη τας διατάξεις: 1.Του άρθρ. 4 παρ. 11 του Ν.Δ. 102/73. 2.Της υπ’ αριθ. Δ-19333/2562/74 ημετέρας κανονιστικής αποφάσεως περί εντάξεως των εξυπηρετούντων την επί αγόνων γραμμών συγκοινωνίαν αυτοκινήτων εις τα οικεία ΚΤΕΛ. 3.Της υπ’ αριθ. Δ-28618/3704/74 ημετέρας κανονιστικής αποφάσεως περί τροποποιήσεως και συμπληρώσεως της υπ’ αριθ. Δ-19333/2562/9.8.74 ομοίας, αποφασίζομεν: 1.Αναστέλλομεν την ισχύν των προειρημένων υπ’ αριθ. Δ-19333/2562/74 και Δ-28618/3704/74 ημετέρων κανονιστικών αποφάσεων μέχρι της 30 Νοεμ. 1974. 2.Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως.

[Source: greek_legal_code_raptarchis | Tokens: 773]